دانمارک-ین پایتاختی کپنهاگ-ین دونیا میقیاسیندا مشهور رستورانین صاحبی رئنه ردزئپی 13 ایل قاب یویان‌لیق ائدن گامبیا‌لی علی سونکونو رستورانینا شریک ائتدیگینی بیلدیردی.
ردزئپی امکداش‌لاری و دوست‌لاری اوچون تشکیل ائتدیگی قوناق‌لیقدا علی سونکو ایله برابر ایلک گون‌دن اعتباراً رستوران‌دا ایشله‌ین سرویس شفی و رستورانین سون سککیز ایلده مودورو اولان استرالیالی جیمز ایسپرادبورینین ده آرتیق رستورانین شریک‌لری اولدوق‌لارینی اعلان ائتدی.
ردزئپی علی سونکونون رستورانین روحو اولدوغونو قئید ائده‌رک: "هانسی وضعیتده اولورسا-اولسون، اونون کیمی هر زامان شن، هر زامان گولومسه‌ین بیر آدامین موسسه‌میز اوچون نه قدر دیرلی اولدوغونو آنلایا بیله جگیمیزی سانمیرام. بو آرادا، منیم آتامین دا آدی علی‌دیر و او دا دانمارک-ا ایلک گلدیگینده قاب یویان ایشله‌ییب" دئدی.
62 یاش‌لی علی سونکو دا، شریک اولدوغونو پاترونون آچیقلاماسین‌دان سونرا اؤیرندی.
سونکو:"چوخ تعجب لندیم ، دوغروسونو دئسم، شوکا گیردیم. طبیعی کی، چوخ، چوخ خوشبختم" دئیه رئاکسیا گؤستردی.
